سینٹ بوناوینچرز ہائی اسکول

سینٹ بوناوینچرز ہائی اسکول (متبادل: سینٹ بوناوینچرز بوائز ہائی اسکول) کی دو شاخیں فوجداری روڈ اور قاسم آباد، حیدرآباد، صوبہ سندھ، پاکستان میں واقع ہیں۔ یہ اسکول 1920ء کی دہائی میں قائم ہوا اور شہر کے قدیم ترین اسکولوں میں سے ایک ہے۔ یہ حیدرآباد کے رومن کیتھولک ڈایوسس (diocese) کی طرف سے چلایا جاتا ہے۔

تاریخ 
1920ء کی دہائی میں جنوبی ہندوستان کے مشنری اداروں نے حیدرآباد میں چرچ کی طرف سے چلائے جانے والے ایک اسکول بنیاد رکھی۔ تاہم تقسیمِ ہندوستان اور قیامِ پاکستان (1945ء-1948ء) کے دوران، آرکلس مئیرسمن (پادری) نے نیا اسکول تعمیر کیا۔ آرکلس مئیرسمن ایک ڈچ ماں اور بیلجئن باپ کے ہاں کراچی کے فرانسسکن مدرسے میں پیدا ہوئے تھے۔ فرانسسکن نظریات سے گہری وابستگی کی وجہ سے آرکلس نے اسکول کا نام باگنوریجیو کے سینٹ بوناوینچر سے منسوب کیا۔ اگرچہ کچھ روایات کے مطابق اسکول کا نام رائٹ ریورنڈ بوناوینچر پیٹرک پال، سابق بشپ حیدرآباد، سے وابستہ ہے۔ تقسیمِ ہند کے بعد اسے ہائی اسکول کا درجہ دیا گیا اور باضابطہ طور پر سینٹ بوناوینچرز ہائی اسکول کا نام دیا گیا۔

کیتھولک تعلیمی مجلس نے اسکول چلانے اور اس کی تعمیروتوسیع کا ذمہ اٹھایا۔ اور وسطی ایشیا اور بھارت میں ان کی خدمات کے لیے سینٹ فرانسس زیویر کی یاد میں ایک چرچ تعمیر کیا۔ چرچ اور اسکول کی عمارات کا شمار حیدرآباد کے ثقافتی ورثے میں کیا جاتا ہے۔ ابتدا میں ایک مخلوظ ادارے کے طور پر قائم ہوا، جس میں سے لڑکیوں کے لیے سینٹ میریز کانونٹ ہائی اسکول کے نام سے اسکول علاحدہ کیا گیا۔ مسیحی انتظامیہ کے تحت چلنے والے دونوں اسکولوں نے 1970ء کی دہائی تک طلبہ کو انتہائی اعلٰی معیارِتعلیم مہیا کی، جب ان اسکولوں کو ذو الفقار علی بھٹو کی سوشلسٹ حکومت کے تحت سرکار کے حوالے کیا گیا۔

جب 1972ء میں نجی ملکیت کے تمام اداروں کو حکومتِ پاکستان کے ماتحت کیا گیا تو ان اداروں کے معیار میں کمی واقع ہوئی۔ یہ 1992ء میں حکومت کی تبدیلی کے ساتھ اسکول کو بالآخر رومن کیتھولک ڈایوسس کے حوالہ کیا گیا۔ ملک کے دیگر حصوں میں مسیحی اداروں کو جون 2001ء میں نجی ملکیت ک حوالے کیا گیا۔ موجودہ پرنسپل برٹرم ڈیسوزہ اور مسز انجیلا ڈیسوزہ 1960ء کی دہائی میں اساتذہ تھے۔ جو بعد میں رشتہ ازداج میں منسلک ہوئے اور بالآخر 1970ء میں مشترکہ پرنسپل بنے۔

حوالہ جات 

1920ء کی دہائی میں قائم ہونے والے تعلیمی ادارے
بیسویں صدی میں قائم ہونے والے تعلیمی ادارے
پاکستان میں اسکول
پاکستان میں بیسویں صدی کی تاسیسات
پاکستان میں تعلیم
تعلیم
تعلیم بلحاظ شہر و قصبہ
تعلیم بلحاظ مذہبی وابستگی
تعلیم بلحاظ مقام
تعلیم بلحاظ ملک
تعلیم بلحاظ ملک و شہر
تعلیم بلحاظ ملکی ذیلی تقسیم
سندھ
سندھ کے سکول
سندھ میں تعلیم
حیدرآباد، سندھ میں اسکول
پاکستان میں نجی اسکول
پاکستان میں کیتھولک ثانوی اسکول